Page:Watty & Meg, or, The wife reformed (2).pdf/5

 When she’s tir'd wi’ perfect skelpin,
 * Then she flees like fire on me.

See you, Mungo, when she'll clash on
 * Wi’ her everlasting clack,

Whyles I’ve had my nieve, in passion,
 * Liftet up to break her back!

O, for gudesake, keep frae cuflets:
 * Mungo shook his head and said,

Weel I ken what sort o’ life it’s;
 * Ken ye, watty, how I did?

After Bess and I was kippl’t,
 * Fact she grew like ony bear,

Brak’ my shins, and, when I tippl’t,
 * Harl’t out my verra hair!

For a wee I quietly knuckl’t,
 * But when naething wad prevail,

Up my claes and cash I buckl’t,
 * Bess for ever fare ye weel.

Then her din grew less and less aye,
 * Fact I gart her change her tune;

Now a better wife than Bessy
 * Never stept in leather shoon.

Try this, Watty--When ye see her
 * Raging like a roaring flood,